Red Bull uskoo parempaan huomiseen - "Nyt tiedämme, mitä meiltä vaaditaan"
Erityisesti britti luottaa moottoritoimittaja Renault'n kykyyn nostaa suoritustasoaan.
– Nyt tiedämme, mitä meiltä vaaditaan. Tänä vuonna kaikki puhuivat vain Mercedeksestä. Miten he olivat tehneet loistavan moottorin. Kukaan ei osannut aavistaa, miten suuri etumatka heillä olikaan. Nyt tulevana talvena tiedostamme asemamme ja matkan, mikä pitää kulkea. Tehtävä on siten helpompi, Horner sanoi Crash.net -sivuston mukaan.
– Olen varma, että Renault on kykeneväinen ratkaisemaan ne ongelmat, mitä sillä tänä vuonna oli. Sen takia emme ole huolestuneita, keskitymme vain tilanteeseemme ja yritämme saavuttaa Mercedeksen. Kisakautena on se etu, että aikana GP-viikonloppuina näet, onko suunta oikea, Horner päätti.
Nyt päättyneellä kaudella Red Bullin Daniel Ricciardo oli ainoa kuski, joka pystyi keskeyttämään Mersu-kaksikon voittoputken.